Lolland-Falsters Stifts-Tidende, 1840-10-16
(Fortsættelse.) Syv og halvtredsindstyvende Møde. Til foreløbig Behandling foretoges Sagen angaaende Skatteligningen i Kjøbstæderne. Majoriteten af den nedsatte Comitee indstillede, at der ikke indgives nogen Petition i denne Sag, hvorimod Minoriteten, Procurator Rye, afgav et meget omstændeligt Separatvotum, hvorved han androg paa, at en Petition blev indgivet. Den kongelige Commissarius udtalte sig med megen Bestemthed for Majoritetens Erklæring, der og i det Hele blev billiget af Statsraad Steenfeldt, skjøndt han i enkelte Puncter afveeg fra den. Procurator Nye søgte at forsvare sin afgivne Betænkning. Otte og halvtredsindstyvende Møde. Kammerherre Castenschjold anmeldte, at han havde indgivet et Andragende til den kongelige Commissarius om, at der maatte gives en authentisk Fortolkning af 8 20 af Frd. 15 Mai 1834, hvilket Andragende Commissarius havde indsendt til Kongen. – Sagen betræffende Udkast til en Anordning angaaende Veiarbeidet og Veindgifternes Fordeling blev foretagen til endelig Behandling. Referenten, Kammerherre Scavenius, modgilde fremsatte Amendements, der ligeledes bleve forsvarede af Vedkommende, og efterat en længere Debatte om de enkelte Puncter var ført, skred man til Afstemningen. Ni og halvtredsindstyvende Møde. Sagen angaaende Etatsraad Hvidts Forslag om, at provisoriske Lovbud maae forelægges Stænderne i næste Møde efter disse Lovbuds Emanation, foretoges til foreløbig Behandling. Comiteen anbefalede eenstemmigt, at Forsamlingen indgik med en Petition i den angivne Retning. Jngen af Forsamlingens Medlemmer fandt noget væsentligt ved Comiteebetænkningen at erindre. Efterat Petitionscomiteen havde afgivet Betænkning over de under No 138, 140, 144 og 145 indkomne private Andragender, hvilke ingen af Forsamlingens Medlemmer forlangte oplæste, blev Sagen angaaende Agent Voigts Andragende betræffende Anlæggelsen af en Jernbane fra Flensborg over Husum til Tønningen foretagen til endelig Behandling. Flere af Forsamlingens Medlemmer talte for Sagen paa Grund af dens Vigtighed, og kun Justitsraad Skibsted mod den. Ved Afstemning blev det med 50 Ja mod 4 Nei vedtaget, at Forsamlingen, ved uden Anbefaling at indsende Andragendet, vilde anholde om, at samtlige Provindsialstænders Formening maatte indhentes forinden Tilladelse til Jernbaneanlæg mellem Nordsøen og Østersøen meddeeltes. – Sagen angaaende de af Overlærer Jngerslev, Pastor Børresen og Cand. theol. Frølund samt af det pædagogiske Selskab indgivne Petitioner og en Reform i Underviisningsvæsenets Overbestyrelse blev foretaget til endelig Behandling, ved hvilken Committeens Jndstilling: "at Forsamlingen vilde henvende sig med allerunderdanigst Petition til Hs. Majestæt Kongen om en Forandring i Kirke- og Underviisningsvæsenets Bestyrelse hvorved samme maatte blive henlagt under en fælles Overbestyrelse, organiseret efter de i det Foregaaende angivne Grundsætninger, samt at de fornødne Forarbeider til denne Organisation maatte blive uden Ophold iværksatte - eenstemmig blev antaget. – Dernæst foretoges til endelig Behandling Sagen angaaende Udkastene betræffende Tallotteriets Ophævelse og Forhøielse i Afgivterne af det stemplede Papir samt af Arv og i Anledning af Eiendoms Overdragelse, samt af Consumtions og Toldafgivterne for visse Artikler. De af Forsamlingens Medlemmer, der toge Ordet i denne Sag, erkjendte vel det Gode i, at Tallotteriet blev hævet, men antog dog, at man ikke burde tilraade den nye Skat, førend man havde fuldstændig Kundskab til Finantsregnskabet. Mod denne Anskuelse opponerede dog Amtmand Reergaard, Brændeviinsbrænder, Sidenius og Justitsraad Skibsted, fordi de meente, at Forsamlingen derved gjorde sig skyldig i en Jnconseqvents. Ved Afstemningen antoges Comiteens Jndstilling: at Forsamlingen skulde fraraade, at de forelagte Udkast emanere som Love, med 50 Stemmer mod 5. – Sagen betræffende Præsidentens Forslag angaaende Stændernes Bibliothek og Archiv samt Foranstaltninger med Hensyn til Stændertidenden blev dernæst foretagen til endelig Behandling, hvorved Comiteens Jnstillinger i det Hele bleve antagne. Derefter foretoges til endelig Behandling Sagen angaaende det af Godseier Tutein indgivne Andrægende fra Sukkerrafinadeurerne i Kjøbenhavn, betræffende Jndførselstolden af rafinerede Sukkere. Efter en kort Debatte blev Comiteens Jndstillinger i denne Sag taget til Følge. Tredsindstyvende Møde. Sagen angaaende Etatsraad Hvidts Forslag om, at provisoriske Lovbud maae forelægges Stænderne i næste Møde efter disse Lovbuds Emanation, foretoges til endelig Behandling, og derunder Comiteens Jndstilling i Sagen uden Debatte eenstemmig antaget. – Sagen angaaende Andragendet fra Bestyrelsen for Selskabet for Trykkefrihedens rette Brug, om Forandringer i den bestaaende Trykkefrihedstilstand, blev foretaget til endelig Behandling. Den kongelige Commissarius bestred enhver Udvidelse af Presse lovgivningen, og fremhævede gjentagne Gange de diplomatiske Forviklinger, en friere Behandling af det politiske Stof kunde give Anledning til, hvorimod Etatsraad Steenfeldt, Assessor Ussing, Proprietair Hansen, Professor Clausen, og Godseier Tutein talte for Pressen. Cancellieraad Hempel og Kammerherre Castenschjold talte for det Bestaaende. Ved Afstemningen bleve dog Comiteens Jndstillinger, der gik ud paa, at faae Placaterne af 2den October 1810 og 13 Mai 1814 ophævede, antagne med stor Majoritet. – Dernæst foretoges til endelig Behandling Sagen angaaende Skatteligningen i Kjøbstæderne, Procurator Nye tog atter Ordet for at forsvare sine Anskuelser af Sagen, mod hvilke Etatsraad Steenfeldt fremsatte nogle Modbemærkninger, hvorefter Sagen blev sat under Afstemning, og med 61 Stemmer mod i blev det bestemt, at ingen Petition skulde indgives. - Under den øvrige Tid af Mødet blev endeel Udkast til Petitioner oplæste, og hermed sysselsatte Forsamlingen sig ogsaa i det eet og to og tredsindstyvende Møde, i hvilket Forsamlingens Forretninger bleve endte.